- 1 PIƐR
- <
- 2
- >

2
Lebn a ekʼanŋ owr a lele Nyam ecʼagŋ ab
1 Ògŋn low fɛŋ ekʼel low ŋuŋ, yadŋ ↄny, ɛnyɛmbri yony yony, nyamnɛyr lel ɛgŋ cak cak ab. 2 Ɛsɛ ey abu ɛm eke wɛl ew af, èrurir Nyam odad ekʼel mɛny mij mamn a, yecʼɛtŋ ke in ecʼɛgŋ ɛm a, ágbr ke ɛ́ŋan sel. 3 Tasi ɛm a, Nyam Lɛl dad ninɛ: ↄny, tatr Ɛs Kↄtↄkↄ anm ɛkan in e sided a.†Selu 34.9.
4 Òwr titmn Ɛs Kↄtↄkↄ ekʼel lebn a ekʼanŋ owr ke agŋ igŋ ɛlu es a, Nyam sↄsum ocʼr, lʼɛkn eke ow el sↄbↄ in ecʼany af. 5 Ɔny yɛji, ɛsɛ mebn ekʼanŋ owr af, èbr usu Abŋ Lala ecʼêl a ecʼus ab ɛm. Ow bʼow ↄŋ okar af eel egb waw ɛsɛl ecʼeb eke wɛl ot ok saw, Nyam e juma kok eci, ɛtŋ bʼow kokr segb waw Nyam ecʼAbŋ a ecʼerur ɛm, ɛtŋ Nyam bʼow eb Jesu Krist sosiɛm. 6 Ɛtŋ kin yecʼeke Nyam Lɛl dad:
Mi sↄsum lebn sↄbↄ ekʼil an mʼoc,
ɛtŋ mi bʼow mʼɛwʼr es Siↄn †Siↄn:el Jerusalɛm ecʼɛb a e nin. ɛb ɛm ɛsɛ lↄy ɛm eci lebn af;
ɛtŋ ɛgŋ yecʼeke bʼoc ↄmn ɛluʼl ɛm a,
sos kʼow ↄwm es lɛgŋ kaka.†Esayi 28.16, Sɛptant ɛm ecʼodad eke wɛl oc.
7 Ɔny ekʼubr nawrɛ ecʼa, lebn na il an nↄnↄ ligbɛl; kↄ agŋ ekʼubm nawrɛ ecʼa lebn ↄfr ↄfr cɛ ow el:
lebn a eke êl us ɛsɛl igŋ ɛlu es a
ɛwl mɛny el êl lↄy ɛm e lebn tasi,
8 ɛtŋ lʼel lebn eke bʼeb agŋ akr
lob eke bʼɛlu ɛgŋ wus. †Selu 118.22; Esayi 8.14.
-Lʼok wus aŋke -lʼɛgŋm -lʼubm Nyam ecʼodad a nawrɛ, ɛtŋ na el low a eke Nyam bɛbm ɛl ecʼa.
9 Gbɛkↄ ↄny, eel agŋ a eke wɛl sↄsum ot a, Ɛb ebu a ecʼegb waw ɛsɛl a, agŋ a ekʼel Nyam ecʼa. Ɔny eel agŋ a eke Nyam sↄsum ot eke kʼↄb ów ɛgbɛl a e li kok a ecʼamani. In lʼɛsŋ ↄny eke kʼokr ↄkm ncebn ɛm, ke li nyímn ↄny in ecʼusuayl sↄbↄ ab ɛm. †Ɔkm Ok 19.5-6; Esayi 43.20; Ɔkm Ok 19.5; Ol Ɔkn 4.20; 7.6; Esayi 43.21; 9.1. 10 Lɛgŋ sig ɛm a, ↄny elmn Nyam ecʼagŋ, kↄ yɛfɛnyna ɛm a eel in ecʼagŋ ŋ̂. Lɛgŋ sig ɛm a, Nyam ↄnym ↄny eci sↄrŋ ikŋ, kↄ yɛfɛnyna ɛm a nʼↄny ↄny eci sↄrŋ ikŋ. †Ose 1.6,9; 2.1,23,25.
Ɔnyn es an nyim nyim agŋ eke elm nawrɛ ub ɛsɛl a ecʼaraŋn
11 Erur ɛm ecʼagŋ lisijimɛl, ↄny eel etu agŋ ekʼir wus af aŋa lɛgŋ tɛl eci. Ow sosiɛm mʼam dad ↄny: kʼùsr ↄny ecʼów aw eŋuŋ a eke bʼogŋ ↄny eci liy mum a jam. 12 Agŋ ekʼuwm Nyam any ecʼaraŋn a, ↄnyn es an nyim nyim, yecʼɛtŋ ke eke -li cicr ↄny yadŋ ɛm ekʼↄny kokr ów eŋuŋ, ke -lʼↄtu -lʼɛgŋ -lʼeb -lʼɛkn ↄny ecʼów amamn a, ke lɛgŋ a eke Nyam bʼow ow a, -li kↄklm ow ecʼanygbɛl a.
13 Ɛ̀lumn abusu ɛsɛl Ɛs Kↄtↄkↄ sosiɛm, ke ɛ́lumn ɛb ebu a aŋke lʼel agŋ a fɛŋ ecʼes ɛw, 14 ke ɛ́lumn in eci kpama ɛsɛl eke lʼabul ów eŋuŋ kok ɛsɛl eci low ↄb, lel agŋ amamn ecʼaw a yɛji. †Bɛ̀bmn Rom 13.1-7. 15 Yecʼekʼel Nyam ecʼerur a el ke ↄny ecʼów amamn kok a ábl agŋ ekʼuwm low any eci nyamb ij a nɛny es. 16 Àan es ɛsɛ ewi af gbɛkↄ, ke ↄny eci lewi ij a kʼélm gbad eke bʼocr lↄↄl ów eŋuŋ es. Kↄ ↄnyn es an ekʼel Nyam ecʼↄbↄwi ecʼes an. 17 Ɔ̀nyn ɛgŋ fɛŋ ecʼɛlum. Èrurir ↄmn ɛm ecʼↄny lisijimɛl a, ↄnyn Nyam eci muru ke ɛ́lumn ɛb ebu a. †Nyandrɛ 24.21.
Akŋ juma kok ɛsɛl lele es ɛw ɛsɛl ab
18 Ɔny, akŋ juma kok ɛsɛl a, ɛ̀lumn es ɛw ɛsɛl eke bi kokr ɛl e juma a es is ɛm. Ɛtŋ ow elm ɛl a ekʼↄny ɛrm mamn ke el frↄrↄ a cɛ kʼɛluamn, kↄ ɛl a ekʼel agŋ tuↄtuↄ a yɛji. 19 Kʼaw ke ↄny am ijr gbre ekʼitamn eke kʼijr a, aŋke erurir eke kʼeel cɛcɛ Nyam eci. Eke ów el ɛbɛn ke low sɛnyn sɛnyn ana. 20 Tasi ɛm a, blel ow el low ŋuŋ kokr, ke bogŋ ecʼany ij bʼow ɛŋan ekʼɛgŋn ebr am ijr gbre ee? Kↄ ekʼam ijr gbre low eku ɛm, low mamn eke kokr a eci, ke ow el low sɛnyn Nyam ecʼany af. 21 Tasi ɛm a, low na ecʼanake Nyam ɛsŋ ↄny a, aŋke Krist in obi yɛji lʼij gbre ↄny eci, ɛtŋ lʼɛw ↄny sɛwl es, yecʼɛtŋ ke ébr in e lakr a. 22 In li kokm sikpl kaka ɛtŋ in e nɛnym mɛju owi anm ɛym ↄkm.†Esayi 53.9. Akr 22 toŋ akr 25 ab, am ɛlu Esayi 53 ecʼodad eke dad libↄwi a eke bʼow ij gbre a e low ↄkm. 23 In, eke wɛl wɛwrʼr a, li wɛwrm ɛgŋ; eke lʼij gbre a, lʼijm luw lʼokm ɛgŋ kaka af, kↄ lʼoc in ecʼↄmn a lʼɛlu Nyam eke bi jɛj low ok nɛnyɛmbri nyam ɛm ab ɛm.
24 Olikŋ ab af,
Krist in obi oc ɛy e sikpl a ubu sos af,
yecʼɛtŋ ke sikpl ecʼa sʼúw,
ke sʼír ɛb nyim nyim eke bʼakpl Nyam sos ɛm.
In ecʼabi a anake ewlm ɛy a.
25 Tasi ɛm a, ↄny anŋn ɛsɛ mɛcɛb ekʼirm af, kↄ sica ↄny ɛwal mɛny owr mɛcɛb ↄsu ɛs †mɛcɛb ↄsu ɛs:Luk 15.3-7; Jan 10.11; 1 Piɛr 5.4. a eke bʼɛw ↄny eci liy nyamn af a ogŋ.

- 1 PIƐR
- <
- 2
- >

†2:3 Selu 34.9.

†2:6 Siↄn:el Jerusalɛm ecʼɛb a e nin.

†2:6 Esayi 28.16, Sɛptant ɛm ecʼodad eke wɛl oc.

†2:8 Selu 118.22; Esayi 8.14.

†2:9 Ɔkm Ok 19.5-6; Esayi 43.20; Ɔkm Ok 19.5; Ol Ɔkn 4.20; 7.6; Esayi 43.21; 9.1.

†2:10 Ose 1.6,9; 2.1,23,25.

†2:14 Bɛ̀bmn Rom 13.1-7.

†2:17 Nyandrɛ 24.21.

†2:22 Esayi 53.9. Akr 22 toŋ akr 25 ab, am ɛlu Esayi 53 ecʼodad eke dad libↄwi a eke bʼow ij gbre a e low ↄkm.

†2:25 mɛcɛb ↄsu ɛs:Luk 15.3-7; Jan 10.11; 1 Piɛr 5.4.

© 1998 WBT